Valdimar Árnason lauk námi í flugvirkjun haustið 2019 . Í byrjun árs 2017 var komið að því , ég ætlaði að gera eitthvað meira en bara vinna . Mig langaði að gera eitthvað sem ég hafði virkilega áhuga á . Var búinn að velta þessu fyrir mér í kannski tvö ár og svo sá ég auglýsingu á Facebook fyrir flugvirkjanám Tækniskólans . Auglýsingin poppaði auðvitað upp á mínum skjá því ég hef haft brennandi áhuga á flugvélum síðan ég var 4 ára og er með fullt að flugvélatengdum síðum á Facebook . Ég sé ekki eftir að hafa sótt um þetta sérnám því ég kynntist fólki frá öllum stéttum samfélagsins . Fólk sem hafði mismikinn áhuga en vildi gera það sama og ég , finna sér eitthvað sem væri öðruvísi en þau höfðu verið að vinna við . Gaman var að fylgjast með þeim öllum fá aukinn áhuga fyrir þessum tækjum háloftanna með mér . Námið er skemmtilegt og mjög fjölbreytt en á köflum ansi strembið og voru flestir kennararnir mjög færir að einfalda efnið fyrir manni . Það sem ég tek úr þessu er auðvitað námið og kunnátta mín að leysa vandamál en þessi tvö ár með bekkjarfélögunum stendur upp úr . Tveir mánuðir fyrir norðan á Akureyri í verklegu námi virkilega þéttu hópinn og er maður heppinn að hafa eignast svona marga vini . Núna erum við flest að finna okkur störf og mörg fyrir utan landsteinana vegna þess að námið er gilt út um allan heim . Ég er t.d. kominn með starf í Þýskalandi ásamt 10 öðrum sem erum að fá samninga í útlöndum . Þetta nám opnar margar dyr og gerir það að verkum að fátt flækist fyrir manni í framtíðinni . Flugvirkjun er eitthvað sem ég hef virkilegan áhuga á “ Námið fjölbreyttara en ég hélt ” Spurt og svarað Þarf að eiga sérstakan búnað fyrir námið ?